Kurgkotkas
Kurgkotkas ehk sekretärlind (Sagittarius serpentarius) on Aafrikas elav pistrikuline, ainuke kurgkotkaslaste sugukonna ning kurgkotka perekonna esindaja. Kurgkotkas on levinud Sahara-taguse Aafrika rohtlades ja savannides. Lind on nimetuse saanud peas turritavate sulgede järgi, mis meenutasid neid linde kohanud eurooplastele kohtukirjutajaid, kes kandsid paruka sees hanesulgedest kirjutussulgi. Kurgkotka kehapikkus on 125–150 cm, tiibade siruulatus 210 cm ja kaal 4 kg. Kurgkotkas toitub muuhulgas roomajatest, sealhulgas madudest, ning väikeimetajatest ja putukest, sealhulgas mardikatest ja rändtirtsudest. Saaklooma tapab ta jalahoopidega. Kurgkotkas on Sudaani ja Lõuna-Aafrika Vabariigi vapilind.